เอกสารหมายเลข................

**พิธีการวาระการประชุม เรื่อง การมอบเกียรติบัตรเครือข่ายแรงงานป้องกันยาเสพติด**

------------------------------------------------------------------------------------------------------------------------

สำนักงานสวัสดิการและคุ้มครองแรงงาน เป็นหน่วยงานสังกัดกรมสวัสดิการและคุ้มครองแรงงาน มีภารกิจที่เกี่ยวข้องกับลูกจ้าง นายแจ้ง ในการกำกับดูแลให้เป็นไปภายใต้กรอบกฎหมายคุ้มครองแรงงาน ความปลอดภัยในการทำงาน และกฎหมายแรงงานสัมพันธ์และสวัสดิการ โดยมุ่งหวังให้ลูกจ้างมีคุณภาพชีวิตที่ดี และสถานประกอบกิจการก็มีลูกจ้างซึ่งเป็นบุคลากรที่มีประสิทธิภาพ เพื่อความเจริญรุ่งเรืองของกิจการและความสงบสุขในสถานประกอบกิจการ ดังนั้น จึงมีการจัดทำโครงการรณรงค์ป้องกันปัญหายาเสพติดในสถานประกอบกิจการ ซึ่งแบ่งเป็น ๒ ประเภท คือ

1. โครงการโรงงานสีขาว
2. การจัดทำระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.)

ทั้งนี้ ได้เชิญชวนสถานประกอบกิจการร่วมดำเนินการ นอกจากนี้ยังได้จัดทำโครงการเครือข่ายเฝ้าระวังปัญหายาเสพติดในกลุ่มผู้ใช้แรงงาน เพื่อให้เครือข่ายเป็นแนวร่วมทำหน้าที่ป้องกัน แก้ไขและเฝ้าระวังปัญหายาเสพติดในพื้นที่ ร่วมสร้างเจตคติที่ดีและแลกเปลี่ยนข้อมูลข่าวสารอย่างต่อเนื่อง โดยเชิญกลุ่มผู้ประกอบกิจการ กลุ่มนายจ้าง กลุ่มลูกจ้าง ชมรม เจ้าหน้าที่ความปลอดภัยในการทำงาน หรือกลุ่มชมรมอื่น ๆ เข้าร่วม ในจังหวัดอ่างทองมีชมรมเจ้าหน้าที่ความปลอดภัยในการทำงานจังหวัดอ่างทอง สมัครเข้าร่วมเป็นเครือข่าย

เพื่อเป็นเกียรติและขวัญกำลังใจแก่เครือข่ายแรงงานป้องกันยาเสพติด จึงขอเรียนเชิญผู้ว่าราชการจังหวัดอ่างทอง ได้กรุณามอบเกียรติบัตรให้กับชมรมเจ้าหน้าที่ความปลอดภัยในการทำงานจังหวัดอ่างทอง ต่อไป

\*\*\*\*\*\*\*\*\*\*\*\*\*\*\*\*\*\*\*\*